Ստամբուլի Սուրբ փրկիչ հայկական հիվանդանոցի հիմնադրամի և Համայնքային հաստատությունների համագործակցության հարթակի՝ VADİP նախագահ Պետրոս Շիրինօղլուի՝ Էրդողանի հետ ունեցած հանդիումից հետո Թուրքիայի հայոց պատրիարքական ընտրությունների հարցում նոր իրականություն ստեղծվեց։ Ըստ Շիրինօղլուի՝ Էրդողանն ասել է․ «Հանրաքվեի ավարտից անմիջապես հետո պատրիարքական ընտրությունների և համայնքային հաստատությունների ղեկավարի ընտրության հարցով ենք զբաղվելու»։ Այսպիսով՝ հայկական համայնքին պարտադրված անորոշության հետ մեկտեղ, այս հարցը ևս Էրդողանի հայեցողությանը թողնվեց։